الاخوان المسلمين هى منظمه اسلاميه اسسها حسن البنا فى الاسماعيليه فى مصر سنة 1929. حسب تعريفها لنفسها " جماعة من المسلمين " بتنادى و بتطالب بـ" تحكيم شرع الله ، و العيش فى ظلال الاسلام " ، شعارهم السياسى هو " الاسلام هو الحل ". الاخوان المسلمين فى مصر هى الفرع المؤسس لتنظيم الاخوان المسلمين العالمى و بتلعب دور كبير فى الحياه السياسيه و الدينيه فى مصر. منظمة الاخوان المسلمين بترفض ان قبطى او واحده ست يمسكوا الحكم فى مصر بس بيمسكوهم منصب النائب و بتنادى بتطبيق الشريعه الاسلاميه . اتحظر نشاط الجماعه فى مصر سنة 1954 بعد اتهمهم بمحاولة اغتيال الرئيس جمال عبد الناصر فى اسكندريه. وفي 25 ديسمبر 2013 أعلنت الحكومة المصرية لأول مرة فى تاريخ الجماعة اعتبار جماعة الاخوان المسلمين « تنظيم ارهابى بعد التفجير الانتحاري اللى استهدف مديرية امن الدقهلية. الاخوان المسلمين بينادو بتأسيس دوله مدنية بمرجعية اسلامية تطبق الشريعه الاسلاميه . زعيم المنظمه بيتسمى " مرشد " و مرشد الجماعه دلوقتى هو محمد بديع عبد المجيد سامى اللى كان مسك ارشاد الجماعه بعد محمد مهدى عاكف يوم 16 يناير 2010.